Document ID: 32005R0931

KOMMISSIONENS FORORDNING (EF) Nr. 931/2005
af 6. juni 2005
om ændring af bilag I, II, III B og VI til Rådets forordning (EF) nr. 517/94 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel (1), særlig artikel 28, og
ud fra følgende betragtninger:
(1)
Det er efter udstedelsen af Kommissionens forordning (EF) nr. 1810/2004 af 7. september 2004 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (2) nødvendigt også at ændre bilag I til forordning (EF) nr. 517/94.
(2)
Republikken Serbien er efter indgåelsen af en aftale mellem Det Europæiske Fællesskab og Republikken Serbien om handel med tekstilvarer omfattet af Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (3). Henvisningerne til nævnte land skal derfor udgå af bilag II, III B og VI til forordning (EF) nr. 517/94. Omvendt vil der skulle henvises specifikt til Republikken Montenegro samt Kosovo som defineret i De Forenede Nationers Sikkerhedsråds resolution 1244 af 10. juni 1999 i bilag II, III B og VI i nævnte forordning, fordi disse enheder udgør særskilte toldområder. Med henblik herpå er der fastsat nye kontingentniveauer for Republikken Montenegro samt Kosovo på basis af det mest hensigtigsmæssige kriterium, nemlig befolkningstal.
(3)
Forordning (EF) nr. 517/94 bør ændres tilsvarende; af klarhedshensyn bør hele bilag I, II, III B og VI udskiftes.
(4)
Foranstaltningerne i denne forordning er i overensstemmelse med udtalelse fra det tekstiludvalg, der er nedsat ved artikel 25 i forordning (EF) nr. 517/94 -
UDSTEDT FØLGENDE FORORDNING:
Artikel 1
Bilag I, II, III B og VI til forordning (EF) nr. 517/94 erstattes med bilaget til denne forordning.
Artikel 2
Denne forordning træder i kraft på syvendedagen for offentliggørelsen i Den Europæiske Unions Tidende.
Den anvendes fra den 1. juli 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juni 2005.

Labels: 18
3
1